ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การยอมรับรายงานผลการทดสอบเครื่องโทรคมนาคมและอุปกรณ์จากหน่วยตรวจสอบเครื่องโทรคมนาคมและอุปกรณ์ของต่างประเทศ โดยที่ประกาศคณะกรรมการกิจการโทรคมนาคมแห่งชาติ เรื่อง การตรวจสอบและรับรองมาตรฐานของเครื่องโทรคมนาคมและอุปกรณ์ข้อ ๒๑ (๑)ได้กำหนดให้การยอมรับผลการตรวจสอบและรับรองมาตรฐานจากหน่วยตรวจสอบของต่างประเทศเป็นไปตามหลักเกณฑ์ว่าด้วยการยอมรับหน่วยตรวจสอบและรับรองมาตรฐานที่คณะกรรมการกิจการโทรคมนาคมแห่งชาติประกาศกำหนดอาศัยอำนาจตามความในข้อ ๒๑ (๑)ของประกาศคณะกรรมการกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ ลงวันที่ ๒๗ ธันวาคมพ.ศ. ๒๕๕๐ซึ่งออกตามความในกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม กฎหมายว่าด้วยการประกอบกิจการโทรคมนาคมและกฎหมายว่าด้วยวิทยุคมนาคมอันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จึงประกาศไว้ ดังต่อไปนี้ข้อ ๑ ในประกาศนี้เครื่องโทรคมนาคมและอุปกรณ์ หมายความว่าเครื่องโทรคมนาคม อุปกรณ์ที่ใช้ในโครงข่ายโทรคมนาคมหรืออุปกรณ์ที่ใช้ในกิจการโทรคมนาคม ตามกฎหมายว่าด้วยการประกอบกิจการโทรคมนาคมและเครื่องวิทยุคมนาคม หรืออุปกรณ์วิทยุคมนาคม ตามกฎหมายว่าด้วยวิทยุคมนาคมหน่วยรับรองระบบงาน หมายความว่าหน่วยงานที่ทำหน้าที่ดำเนินการเพื่อให้การรับรองอย่างเป็นทางการว่าหน่วยตรวจสอบและรับรองมาตรฐานมีความสามารถในการให้บริการตรวจสอบและรับรองมาตรฐานในกิจกรรมใดกิจกรรมหนึ่งหรือหลายกิจกรรมตามที่กำหนดหน่วยตรวจสอบ หมายความว่าหน่วยงานที่ทำหน้าที่ให้บริการด้านการทดสอบเครื่องโทรคมนาคมและอุปกรณ์ตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการโทรคมนาคมแห่งชาติหรือคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติกำหนดไว้หน่วยงานผู้มีอำนาจกำกับดูแลของต่างประเทศ หมายความว่า หน่วยงานของต่างประเทศผู้มีอำนาจตามกฎหมายในการกำกับดูแลกิจกรรมการตรวจสอบและรับรองมาตรฐานของเครื่องโทรคมนาคมและอุปกรณ์ภายในประเทศนั้นรายงานผลการทดสอบ หมายความว่ารายงานผลการทดสอบเครื่องโทรคมนาคมและอุปกรณ์ตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการโทรคมนาคมแห่งชาติหรือคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดไว้ ที่ออกโดยหน่วยตรวจสอบผู้ประกอบการ ให้หมายความรวมถึงผู้ผลิต ผู้จำหน่าย หรือผู้นำเข้าซึ่งเครื่องโทรคมนาคมและอุปกรณ์ที่มีภาระรับผิดชอบต่อเครื่องโทรคมนาคมและอุปกรณ์นั้นทั้งที่เป็นบุคคลธรรมดาสัญชาติไทยหรือนิติบุคคลที่ถูกต้องตามกฎหมายไทยคณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติหมวด ๑หลักเกณฑ์การยอมรับรายงานผลการทดสอบ ข้อ ๒ รายงานผลการทดสอบที่สำนักงานให้การยอมรับเพื่อใช้ประกอบการพิจารณารับจดทะเบียนหรือรับรองเครื่องโทรคมนาคมและอุปกรณ์ต้องมีลักษณะดังนี้(๑)เป็นรายงานผลการทดสอบที่ออกโดยหน่วยตรวจสอบของต่างประเทศที่มีคุณสมบัติสอดคล้องตามที่ระบุไว้ในข้อ๔ ของประกาศนี้(๒) ไม่เป็นรายงานผลการทดสอบที่ออกโดยหน่วยตรวจสอบของต่างประเทศที่ไม่อยู่ในบัญชีรายชื่อหน่วยตรวจสอบที่สำนักงานให้การยอมรับหรือภายหลังจากที่ถูกระงับการยอมรับรายงานผลการทดสอบ(๓) เป็นรายงานผลการทดสอบฉบับเต็ม(๔) ไม่เป็นรายงานผลการทดสอบที่ถูกปลอมแปลง หรือถูกแก้ไข เปลี่ยนแปลงลดทอน แต่งเติม เนื้อหาหรือข้อมูลใด ๆในรายงานผลการทดสอบให้ผิดแผกไปจากรายงานผลการทดสอบต้นฉบับ(๕) เป็นรายงานผลการทดสอบที่ดำเนินการโดยสุจริตถูกต้องตามหลักวิชาการ และสอดคล้องหรือเทียบได้ตามมาตรฐานทางเทคนิคที่คณะกรรมการกิจการโทรคมนาคมแห่งชาติหรือที่คณะกรรมการกำหนดไว้ข้อ ๓ ในกรณีของรายงานผลการทดสอบที่ออกโดยหน่วยตรวจสอบที่ได้รับการรับรองระบบงานจากหน่วยรับรองระบบงาน(Accreditation Body) ที่มีอำนาจของต่างประเทศต้องแสดงเครื่องหมายการรับรองระบบงานหรือสัญลักษณ์อื่นใดที่แสดงถึงสถานะการรับรองระบบงานให้ปรากฏชัดเจนในรายงานผลการทดสอบนั้นหมวด ๒คุณสมบัติของหน่วยตรวจสอบของต่างประเทศ ข้อ ๔ รายงานผลการทดสอบที่สำนักงานให้การยอมรับเพื่อใช้ประกอบการยื่นขอจดทะเบียนเครื่องโทรคมนาคมและอุปกรณ์ประเภทก (Class A equipment) ตามประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานเครื่องโทรคมนาคมและอุปกรณ์ต้องออกโดยหน่วยตรวจสอบของต่างประเทศที่มีคุณสมบัติอย่างใดอย่างหนึ่ง ดังต่อไปนี้(๑)เป็นหน่วยตรวจสอบที่ได้รับการรับรองระบบงานจากหน่วยรับรองระบบงานที่มีอำนาจ (accredited testing laboratory) ว่าเป็นไปตามข้อกำหนดในมาตรฐานISO/IEC 17025: 2005 หรือมาตรฐานที่เทียบได้ไม่ต่ำกว่านี้ในขอบข่ายการให้บริการทดสอบที่ยื่นขอจดทะเบียน(๒)เป็นหน่วยตรวจสอบที่ได้รับการรับรองระบบงานจากหน่วยรับรองระบบงานที่มีอำนาจ (accredited testing laboratory) ว่าเป็นไปตามข้อกำหนดDIRECTIVE 1999/5/EC OF THE EUROPEAN PARLIAMENT AND OF THE COUNCIL of 9 March 1999 on radio equipment and telecommunications terminal equipment and the mutual recognition of their conformity - Annex V - Full Quality Assurance(๓) เป็นหน่วยตรวจสอบของผู้ประกอบการ (suppliers testing laboratory) ที่ได้การรับรองระบบการบริหารงานคุณภาพ(Quality Management System - QMS)(๔) เป็นหน่วยตรวจสอบที่ได้รับการขึ้นทะเบียน (listed testing laboratory) กับหน่วยงานผู้มีอำนาจกำกับดูแลของต่างประเทศที่คณะกรรมการให้การยอมรับเป็นรายกรณีข้อ ๕ รายงานผลการทดสอบที่สำนักงานให้การยอมรับเพื่อใช้ประกอบการยื่นขอการรับรองเครื่องโทรคมนาคมและอุปกรณ์ประเภทข (Class B equipment) ตามประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานเครื่องโทรคมนาคมและอุปกรณ์ ต้องออกโดยหน่วยตรวจสอบของต่างประเทศที่มีคุณสมบัติอย่างใดอย่างหนึ่งดังต่อไปนี้(๑) เป็นหน่วยตรวจสอบที่ได้รับการรับรองระบบงานจากหน่วยรับรองระบบงานที่มีอำนาจ(accredited testing laboratory) ว่าเป็นไปตามข้อกำหนดในมาตรฐานISO/IEC 17025 : 2005 หรือมาตรฐานที่เทียบได้ไม่ต่ำกว่านี้ในขอบข่ายการให้บริการทดสอบที่ยื่นขอการรับรอง(๒) เป็นหน่วยตรวจสอบที่ได้รับการรับรองระบบงานจากหน่วยรับรองระบบงานที่มีอำนาจ(accredited testing laboratory) ว่าเป็นไปตามข้อกำหนดDIRECTIVE 1999/5/EC OF THE EUROPEAN PARLIAMENT AND OF THE COUNCIL of 9 March 1999 on radio equipment and telecommunications terminal equipment and the mutual recognition of their conformity - Annex V - Full Quality Assuranceข้อ ๖ หน่วยรับรองระบบงานที่มีอำนาจ (competent accreditation body) ตามข้อ ๔(๑) และข้อ ๕ (๑)ต้องเป็นหน่วยรับรองระบบงานที่ผ่านการประเมินระหว่างหน่วยรับรองระบบงานด้วยกันเอง(peer review) ว่ามีการดำเนินงานสอดคล้องกับข้อกำหนดของมาตรฐานISO/IEC 17011:2004ซึ่งอาจแสดงโดยการเข้าร่วมเป็นภาคีลงนามในความตกลงว่าด้วยการยอมรับร่วมด้านการรับรองห้องปฏิบัติการทดสอบและห้องปฏิบัติการสอบเทียบขององค์กรระหว่างประเทศว่าด้วยการรับรองห้องปฏิบัติการ (International Laboratory Accreditation Cooperation : ILAC) หรือความตกลงว่าด้วยการยอมรับร่วมอื่นที่ILAC ให้การยอมรับหมวด ๓เอกสารประกอบการพิจารณายอมรับรายงานผลการทดสอบ ข้อ ๗ ในการพิจารณายอมรับรายงานผลการทดสอบเพื่อใช้ประกอบการพิจารณารับจดทะเบียนหรือรับรองเครื่องโทรคมนาคมและอุปกรณ์สำนักงานสามารถขอข้อมูล คำชี้แจง หรือเอกสารหลักฐานอื่นใดจากผู้ประกอบการที่ยื่นขอแจ้งจดทะเบียนหรือขอรับการรับรองเครื่องโทรคมนาคมได้ซึ่งรวมถึงเอกสารหลักฐานดังต่อไปนี้(๑) สำเนาใบรับรองระบบงาน (Accreditation Certificate) ของหน่วยตรวจสอบที่ออกให้โดยหน่วยรับรองระบบงานว่ามีความสามารถเป็นไปตามข้อกำหนดในมาตรฐาน ISO/IEC 17025 :2005 หรือมาตรฐานที่เทียบได้ไม่ต่ำกว่านี้ในขอบข่ายการให้บริการทดสอบที่ยื่นขอแจ้งจดทะเบียนหรือขอรับการรับรอง(๒) รายละเอียดขอบข่ายการให้บริการทดสอบที่ได้รับการรับรองระบบงาน(๓) เอกสารหลักฐานแสดงการได้รับการขึ้นทะเบียนหน่วยตรวจสอบจากหน่วยงานผู้มีอำนาจกำกับดูแลของต่างประเทศ(๔) สำเนาใบรับรองระบบการบริหารงานคุณภาพ (Quality Management System - QMS) ของผู้ประกอบการ(๕) ข้อมูล คำชี้แจงหรือเอกสารหลักฐานเพิ่มเติมอื่นที่สำนักงานเห็นว่ามีความจำเป็น(๖) กรณีที่จำเป็น สำนักงาน หรือคณะกรรมการสามารถขอให้ผู้ประกอบการจัดทำคำแปลเอกสารภาษาไทยที่มีการรับรองความถูกต้องมาให้ภายในระยะเวลาที่กำหนดได้หมวด ๔หน้าที่ของผู้ประกอบการที่ยื่นขอจดทะเบียนหรือรับรองเครื่องโทรคมนาคมและอุปกรณ์ ข้อ ๘ ผู้ประกอบการสามารถนำรายงานผลการทดสอบเครื่องโทรคมนาคมและอุปกรณ์ที่ออกโดยหน่วยตรวจสอบต่างประเทศและมีความครบถ้วนถูกต้องตามหลักเกณฑ์ในประกาศนี้ เพื่อใช้ประกอบการยื่นขอจดทะเบียนหรือรับรองเครื่องโทรคมนาคมและอุปกรณ์ตามประกาศคณะกรรมการกิจการโทรคมนาคมแห่งชาติ เรื่อง การตรวจสอบและรับรองมาตรฐานของเครื่องโทรคมนาคมและอุปกรณ์จากสำนักงานได้ข้อ ๙ ผู้ประกอบการต้องไม่ปลอมแปลง หรือแก้ไขเปลี่ยนแปลง ลดทอน แต่งเติมเนื้อหาหรือข้อมูลใด ๆในรายงานผลการตรวจสอบให้ผิดแผกจากรายงานผลการทดสอบต้นฉบับสำนักงานอาจดำเนินการติดต่อหรือขอข้อมูลจากหน่วยตรวจสอบของต่างประเทศหรือหน่วยงานอื่นที่เกี่ยวข้องโดยตรงเพื่อยืนยันว่ารายงานผลการทดสอบเป็นรายงานผลการทดสอบที่มีคุณสมบัติสอดคล้องตามหลักเกณฑ์ที่ระบุไว้ในหมวด๑ ของประกาศนี้ผู้ประกอบการต้องมีภาระรับผิดในกรณีที่สำนักงานตรวจพบว่ารายงานผลการทดสอบเป็นรายงานที่ถูกปลอมแปลงหรือถูกแก้ไข เปลี่ยนแปลง ลดทอน แต่งเติมเนื้อหาหรือข้อมูลในรายงานผลการทดสอบให้ผิดแผกไปจากรายงานผลการทดสอบต้นฉบับและอาจได้รับโทษตามที่มีบัญญัติไว้ในกฎหมายอื่นเพิ่มเติมข้อ ๑๐ ผู้ประกอบการมีหน้าที่จัดเตรียมข้อมูลคำชี้แจงและเอกสารหลักฐานประกอบการพิจารณายอมรับรายงานผลการทดสอบในกรณีที่สำนักงานร้องขอตามข้อ ๗สำนักงานอาจดำเนินการติดต่อหรือขอข้อมูลจากหน่วยงานที่เกี่ยวข้องโดยตรงเพื่อยืนยันว่าเอกสารหลักฐานประกอบการพิจารณามิได้ถูกจัดทำ แก้ไข เปลี่ยนแปลงเนื้อหาหรือข้อมูลของเอกสารหลักฐานประกอบการพิจารณา ให้ผิดแผกไปจากข้อเท็จจริงผู้ประกอบการต้องมีภาระรับผิดในกรณีที่สำนักงานตรวจพบว่ามีการจัดทำแก้ไข เปลี่ยนแปลง เนื้อหาหรือข้อมูลของเอกสารหลักฐานประกอบการพิจารณาให้ผิดแผกไปจากข้อเท็จจริงและอาจได้รับโทษตามที่มีบัญญัติไว้ในกฎหมายอื่นเพิ่มเติมหมวด ๕บัญชีรายชื่อหน่วยตรวจสอบ ข้อ ๑๑ สำนักงานจะจัดเก็บข้อมูลการยอมรับรายงานผลการทดสอบจากหน่วยตรวจสอบของต่างประเทศไว้เป็นหลักฐานรวมทั้งจะจัดทำบัญชีรายชื่อหน่วยตรวจสอบเครื่องโทรคมนาคมและอุปกรณ์ของต่างประเทศที่สำนักงานให้การยอมรับรายงานผลการทดสอบพร้อมทั้งปรับปรุงข้อมูลในบัญชีรายชื่อให้เป็นปัจจุบันและประกาศให้ทราบทั่วกันผ่านทาง web site ของสำนักงานข้อ ๑๒ สำนักงานอาจพิจารณาระงับการยอมรับรายงานผลการทดสอบจากหน่วยตรวจสอบของต่างประเทศตามระยะเวลาที่กำหนดเป็นการชั่วคราว หรือถาวร หากปรากฏข้อเท็จจริงว่า(๑) รายงานผลการทดสอบไม่เป็นตามหลักเกณฑ์ที่คณะกรรมการกำหนด(๒) หน่วยตรวจสอบขาดคุณสมบัติตามหลักเกณฑ์ที่คณะกรรมการกำหนด(๓) รายงานผลการทดสอบเป็นรายงานผลการทดสอบที่ถูกปลอมแปลงหรือถูกแก้ไข เปลี่ยนแปลง ลดทอน แต่งเติม เนื้อหาหรือข้อมูลให้ผิดแผกไปจากต้นฉบับ(๔) เอกสารหลักฐานที่ผู้ประกอบการส่งให้สำนักงานประกอบการพิจารณามีการจัดทำแก้ไข เปลี่ยนแปลงเนื้อหาหรือข้อมูลให้ผิดแผกไปจากข้อเท็จจริง(๕) กรณีอื่น ๆ ซึ่งคณะกรรมการพิจารณาแล้วเห็นว่ามีเหตุอันควรข้อ ๑๓ หน่วยตรวจสอบที่ถูกระงับการยอมรับรายงานผลการทดสอบอาจถูกถอนรายชื่อออกจากบัญชีรายชื่อหน่วยตรวจสอบเครื่องโทรคมนาคมและอุปกรณ์ของต่างประเทศที่สำนักงานให้การยอมรับรายงานผลการทดสอบหมวด ๖หลักเกณฑ์การกำกับดูแล ข้อ ๑๔ หากสำนักงานพบว่ามีการฝ่าฝืนหรือไม่ปฏิบัติตามหลักเกณฑ์ที่กำหนดไว้ในประกาศนี้ให้เลขาธิการดำเนินการตามความเหมาะสมและสภาพของความผิดนั้น ดังต่อไปนี้(๑) แจ้งเตือนเป็นลายลักษณ์อักษร(๒) เสนอให้คณะกรรมการเพิกถอนผลการตรวจสอบและรับรองมาตรฐาน(๓) เสนอให้คณะกรรมการระงับการดำเนินการตรวจสอบและรับรองมาตรฐานให้แก่ผู้ประกอบการเป็นการชั่วคราว(๔) เสนอให้คณะกรรมการระงับการดำเนินการตรวจสอบและรับรองมาตรฐานให้แก่ผู้ประกอบการอย่างถาวร(๕) การเปรียบเทียบปรับและดำเนินคดีกับผู้กระทำผิดตามกฎหมายว่าด้วยการประกอบกิจการโทรคมนาคม กฎหมายว่าด้วยวิทยุคมนาคมและกฎหมายอื่นที่เกี่ยวข้องข้อ ๑๕ กรณีที่สำนักงานพิจารณาไม่ให้การยอมรับหรือระงับการยอมรับรายงานผลการทดสอบเครื่องโทรคมนาคมและอุปกรณ์จากหน่วยตรวจสอบเครื่องโทรคมนาคมและอุปกรณ์ของต่างประเทศตามประกาศนี้ผู้ประกอบการมีสิทธิอุทธรณ์ต่อคณะกรรมการเพื่อให้ทบทวนการพิจารณาได้ภายในสิบห้าวันนับแต่วันที่ได้รับแจ้งหรือถือว่าได้รับแจ้งคำสั่งไม่ยอมรับหรือระงับการยอมรับรายงานผลการทดสอบเครื่องโทรคมนาคมและอุปกรณ์ทั้งนี้การอุทธรณ์ต้องปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ ๑๖ ในการพิจารณาของคณะกรรมการตามข้อ๑๔ และข้อ ๑๕ คณะกรรมการอาจกำหนดมาตรการเฉพาะให้ผู้ประกอบการต้องปฏิบัติเพื่อประโยชน์สาธารณะหรือเพื่อคุ้มครองผู้บริโภคหรือผู้ที่ได้รับความเดือดร้อนเสียหายจากการกระทำของผู้ประกอบการภายหลังจากการเพิกถอนผลการตรวจสอบและรับรองมาตรฐานหรือการระงับการดำเนินการตรวจสอบและรับรองมาตรฐานไม่ว่าจะเป็นการชั่วคราวหรือถาวรด้วยก็ได้ข้อ ๑๗ สำนักงานไม่ต้องรับผิดชอบต่อความเสียหายใดๆ อันอาจจะเกิดขึ้นกับผู้ประกอบการ จากการปฏิบัติตามประกาศนี้เว้นแต่ความเสียหายดังกล่าวเป็นความเสียหายที่เกิดขึ้นโดยความจงใจหรือความประมาทเลินเล่อของเจ้าหน้าที่สำนักงานข้อ ๑๘ ในกรณีที่มีข้อโต้แย้งเกี่ยวกับการปฏิบัติตามประกาศนี้ให้เลขาธิการเสนอคณะกรรมการเพื่อวินิจฉัยชี้ขาดคำวินิจฉัยชี้ขาดของคณะกรรมการให้เป็นที่สุดข้อ ๑๙[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ กรกฎาคม พ.ศ. ๒๕๕๔ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติปฏิบัติหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๕ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๘ ง/หน้า ๔๓/๓๐ สิงหาคม ๒๕๕๔